
Narva Linnavalitsuse 27.01.2010 korralduse nr 66-k

„Munitsipaaleluruumi Spordi 4-23 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Käesoleval ajal on Narva linna omandis asustamata ühetoaline korter aadressil Spordi  tänav 4-23, Narva (üldpind 30,5 m2), mis on Narva Linnavalitsuse 27.01.2010 korraldusega nr 66-k tunnistatud võõrandamisele mittekuuluvaks.

Nimetatud munitsipaaleluruum vabanes seoses üürniku surmaga.  
Narvas Spordi tänav 4-23 asuva munitsipaaleluruumi tehniline seisund nõuab edasiseks kasutamiseks investeeringute tegemist. Arvestades ühetoalise korteri üldandmeid, iseloomustust, tehnilist seisukorda on otstarbekas võõrandada see avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada Narva Linnavalitsuse 27.01.2010 korraldus nr 66-k kehtetuks. 

Nimetatud küsimus vaadati läbi 19.03.2019 toimunud Narva Linnavalitsuse eluasemekomisjoni koosolekul, kus otsustati teha Narva Linnavalitsusele ettepanek tunnistada eeltoodud korraldus kehtetuks. 

2. Õiguslikud alused

Haldusmenetluse seaduse §64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. 

3. Otsus

Tunnistada kehtetuks Narva Linnavalitsuse 27.01.2010 korraldus nr 66-k „Munitsipaaleluruumi Spordi  tänav 4-23 Narvas võõrandamisele mittekuuluvaks tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

Aleksei Jevgrafov
Abilinnapea linnapea ülesannetes
                      




          Üllar Kaljuste
Linnakantselei juriidilise teenistuse juhataja                                                                                                                                                                                            linnasekretäri ülesannetes

